《李陵别苏武》
唐代·刘湾

汉武爱边功，李陵提步卒。转战单于庭，身随汉军没。

李陵不爱死，心存归汉阙。誓欲还国恩，不为匈奴屈。

身辱家已无，长居虎狼窟。胡天无春风，虏地多积雪。

穷阴愁杀人，况与苏武别。发声天地哀，执手肺肠绝。

白日为我愁，阴云为我结。生为汉宫臣，死为胡地骨。

万里长相思，终身望南月。

作者简介：刘湾，[唐]（约公元七四九年前后在世）字灵源，西蜀人，一作彭城（今江苏徐州）人。生卒年均不祥，约唐玄宗天宝中前后在世。工诗。天宝进士。禄山之乱，以侍御史居衡阳，与元结相友善。湾所作诗，今存于全唐诗者，仅六首。